CELEX: 62013TN0139
Language: fi
Date: 2013-03-08 00:00:00
Title: Asia T-139/13: Kanne 8.3.2013 — Eltek v. SMHV- Eltec Elektronik (ELTEK)

25.5.2013   
            
            
               FI
            
            
               Euroopan unionin virallinen lehti
            
            
               C 147/21
            
         Kanne 8.3.2013 — Eltek v. SMHV- Eltec Elektronik (ELTEK)
   (Asia T-139/13)
   2013/C 147/38
   Kannekirjelmän kieli: englanti
   
      Asianosaiset
   
   
      Kantaja: Eltek SpA (Casale Monferrato, Italia) (edustajat: asianajajat G. Floridia ja R. Floridia)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Eltec Elektronik AG (Mainz, Saksa)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan valituslautakunnan 7.1.2013 asiassa R 511/2012-1 tekemän päätöksen (sellaisena kuin se on oikaistu 22.1.2013), joka on annettu tiedoksi ja otettu vastaan 10.1.2013, joka koski väitemenettelyä nro B 992 851 ja yhteisön tavaramerkin rekisteröintihakemusta nro 4 368 064 sillä perusteella, että se täytti kaikki pätevältä rekisteröinniltä vaaditut edellytykset jokaisen tuotteen osalta
            
         
               —
            
            
               velvoittamaan SMHV korvaamaan yleisessä tuomioistuimessa käytävästä oikeudenkäynnistä aiheutuvat oikeudenkäyntikulut ja velvoittamaan väitteentekijä korvaamaan väiteosastossa ja valituslautakunnassa aiheutuneet oikeudenkäyntikulut
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki ”ELTEK” luokkaan 9 kuuluvia tavaroita varten — rekisteröintihakemus nro 4 368 064
   
      Sen tavaramerkin tai merkin haltija, johon väitemenettelyssä on vedottu: Vastapuoli valituslautakunnassa
   
      Tavaramerkki tai merkki, johon väitemenettelyssä on vedottu: Saksalainen ja kansainvälinen rekisteröinti ”ELTEC”, joka kattaa Beneluxissa, Espanjassa, Ranskassa, Italiassa, Itävallassa ja Portugalissa luokkaan 9, 37, 38 41 ja 42 kuuluvia tavaroita ja palveluja
   
      Väiteosaston ratkaisu: Väitteen osittainen hylkääminen
   
      Valituslautakunnan ratkaisu: Valituksen hyväksyminen ja yhteisön tavaramerkin rekisteröintihakemuksen hylkääminen tiettyjen luokkaan 9 kuuluvien tavaroiden osalta
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohdan rikkominen